শিবিরের পক্ষ থেকে বলা হয়, সরকারের এজেন্ডা বাস্তবায়ন করতে গিয়ে সারাদেশে ধারাবাহিক ভাবে ছাত্রশিবিরের নেতাকর্মীদের নির্বিচারে গ্রেপ্তার ও মিথ্যা মামলা দিয়ে যাচ্ছে কিছু দলবাজ পুলিশ কর্মকর্তা। যা পবিত্র রমজান মাসেও থেমে নেই। অন্যায় ও অমানবিকভাবে নিরপরাধ নেতাকর্মীদের মিথ্যা মামলায় জড়িয়ে হয়রানি করে রোজা পালনে বাধা দিচ্ছে। সংযমের এ মাসটিতেও জনগণকে পুলিশের এই বিকৃত রুপটি দেখতে হলো। যার নিন্দা জানানোর ভাষা আমাদের জানা নেই। এ সরকার কথায় কথায় নিজেদেরকে ইসলামের পক্ষে বলে দাবী করে। অথচ ফেনীসহ দেশের বিভিন্ন স্থানে মাহে রমজানের স্বাগত র‌্যালীতে হামলা ও গ্রেপ্তার চালিয়েছে পুলিশ। যা সরকারের ঘৃন্য ইসলাম বিদ্ধেষী মনোভাবের বহি:প্রকাশ।